Diari Oficial de la Generalitat Valenciana


Sumari del DOGV 8154, del 23-10-2017 (2017/9303)

DECRET 160/2017, de 13 d'octubre, del Consell, pel qual es declara d'utilitat pública la muntanya denominada Serra de Salines a Villena i s'inclou en el Catàleg de forests de domini públic i utilitat pública de la província d'Alacant.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8154

Data del DOGV
:   23-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9303


Data del document
:   13-10-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

DECRET 160/2017, de 13 d'octubre, del Consell, pel qual es declara d'utilitat pública la muntanya denominada Serra de Salines a Villena i s'inclou en el Catàleg de forests de domini públic i utilitat pública de la província d'Alacant. [2017/9303]  
De conformitat amb el que disposen els articles 16 i 18 de la Llei 43/2003, de 21 de novembre, de forests, modificats per la Llei 21/2015, de 20 de juliol, per la qual es modifica la Llei 43/2003 i en els articles 11, 13 i 26 del Decret 98/1995, de 16 de maig, del Consell, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, relatius a la inclusió de terrenys forestals en el Catàleg de forests de domini públic i utilitat pública i els seus efectes jurídics, la Conselleria d'Agricultura, Medi Ambient, Canvi Climàtic i Desenvolupament Rural ha instruït el corresponent expedient de declaració d'utilitat pública i inclusió de la muntanya denominada Serra de Salines, situada en el terme municipal de Villena i propietat de la Generalitat, en el Catàleg de forests de domini públic i utilitat pública de la província d'Alacant, ja que s'ha acreditat la seua varietat d'hàbitats, la riquesa en espècies vegetals d'importància per a la seua conservació, així com el seu valor històric, paisatgístic, faunístic i recreatiu, per la qual cosa procedeix a l'aprovació d'aquest decret.  
  
En virtut d'això, a proposta de la consellera d'Agricultura, Medi Ambient, Canvi Climàtic i Desenvolupament Rural i amb la deliberació prèvia del Consell, en la reunió de 13 d'octubre de 2017,  
  
  
Decrete  
  
Article 1. Declaració d'utilitat pública  
Es declara d'utilitat pública la muntanya denominada Serra de Salines situada en el terme municipal de Villena i propietat de la Generalitat, amb una superfície pública de 699,687 ha, que està constituïda per les parcel·les de l'antiga colònia agrícola de la serra de Salines relacionades en l'annex.  
  
Article 2. Catalogació  
S'inclou en el Catàleg de forests de domini públic i utilitat pública de la província d'Alacant la muntanya denominada Serra de Salines, amb la inscripció següent:  
Número d'UP: 133  
Denominació: Serra de Salines  
Superfície pública: 699,687 ha  
Superfície total: 703,1743 ha  
Enclavats: 1  
Pertinença: Generalitat  
Delimitat: sí, en data 10 de maig de 1911  
Amollonat: sí, no localitzada l'orde aprovatòria  
Límits:  
Nord: propietats particulars en el terme municipal de Villena  
Est: propietats particulars en el terme municipal de Villena  
Sud: terme municipal de Salinas, terme municipal de Monòver i forest d'utilitat pública número AL 050 denominat La Errada en el terme municipal del Pinós i que pertany a aquest ajuntament  
Oest: terme municipal de Yecla, província de Múrcia  
Terme municipal: Villena  
Partit judicial: Villena  
Partit registral: Villena  
Servituds: no consten en la inscripció registral, es considera que existeixen únicament les de pas per camins i sendes  
  
  
Disposició final  
  
Única. Efectes  
Aquest decret produirà efectes a partir de l'endemà de la seua publicació en el Diari Oficial de la Generalitat Valenciana.  
Contra aquest decret, les persones interessades podran interposar recurs contenciós administratiu en el termini de dos mesos comptadors a partir de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que disposa l'article 10 i concordants de la llei reguladora de la jurisdicció contenciosa administrativa.  
  
Tot això sense perjuí de la interposició del recurs potestatiu de reposició davant del Consell, en el termini d'un mes comptador a partir de l'endemà de la seua publicació en el Diari Oficial de la Generalitat Valenciana, d'acord amb el que disposa els articles 123 i 124 de la Llei 39/2015, d'1 d'octubre, del procediment administratiu comú.  
  
València, 13 d'octubre de 2017  
  
El president de la Generalitat,  
XIMO PUIG I FERRER.  
  
La consellera d'Agricultura, Medi Ambient,  
Canvi Climàtic i Desenvolupament Rural,  
ELENA CEBRIÁN CALVO.  
  
  
ANNEX  
  
Denominació de la parcel·la de la muntanya Parcel·la de la colònia Superfície (ha)  
Parcel·la I Parcel·la A  
Parcel·la B  
Parcel·la C  
Parcel·la G  
Parcel·la K  
Lot 31   
Lot 32  
Lot 43  
Lot 44  
Lot 45 subparcel·la a)  
Lot 45 subparcel·la b) 2,206  
19,615  
30,282  
4,737  
2,574  
16,666  
17,091  
11,603  
9,858  
11,485  
10,125  
Parcel·la II Parcel·la D 118,427  
Parcel·la III Parcel·la E  
Parcel·la J  
Parcel·la I  
Parcel·la L  
Parcel·la M  
Parcel·la N  
Parcel·la O  
Lot 9  
Lot 12  
Lot 13  
Lot 37  
Lot 38  
Lot 41  
Lot 49 26,351  
19,596  
3,081  
1,825  
1,156  
1,968  
239,865  
24,023  
22,133  
24,578  
20,338  
19,55  
11,523  
19,671  
Parcel·la IV Zona comunal EC edificis i zona d'investigació   
5,786  
Parcel·la V Parcel·la F 0,85  
Parcel·la VI Parcel·la H 2,724  
 Total: 699,687